Den norske filmfestivalen

Den norske filmfestivalen, ofte kalt Filmfestivalen i Haugesund, er en årlig filmfestival i Haugesund i Rogaland. Festivalen arrangeres av Den norske filmfestivalen AS som eies av bransjeorganisasjonen Film & Kino (tidligere Kommunale Kinematografers Landsforbund, 60 % av aksjene), Haugesund kommune (20 %) og Rogaland fylkeskommune (20 %). Festivalen ble første gang arrangert i Drøbak i 1973, og ble arrangert i ulike byer inntil den fikk fast sted i Haugesund i 1987. 

Under festivalen deles blant annet Filmkritikerprisen i Haugesund ut. Den norske filmprisen Amandaprisen er blitt delt ut under festivalen siden prisen ble etablert i 1985. Siden 2015 har festivalen samarbeidet med Haugesund sentrum om Haugesund Walk of Fame, også kalt Amanda-steinene, hvor to skuespillere hedres hvert år med hver sin granittsten i Haraldsgata. 
HKH Kronprins Haakon er festivalens høye beskytter, mens Liv Ullmann er ærespresident.

Referanser

Eksterne lenker
 

Filmfestivaler i Norge
Festivaler i Rogaland
Kultur i Haugesund
Repeterende arrangementer etablert i 1973
1973 i Norge